Orientering om indsatsplanlægning for grundvandsbeskyttelse 
Sagsfremstilling 
15.    Orientering om indsatsplanlægning for grundvandsbeskyttelse  
                                                                                                                        Åbent 
Sagsnr.: 326-2015-22672       J.nr.: 09.08.24            Sarah Petersen.: 326-2015-138676 
  
[adresse] 
Kommunerne skal i gang med at udarbejde indsatsplaner for grundvandsbeskyttelse. Staten er i færd med at afslutte 
kortlægningen af grundvandsressourcerne i [adresse]. Kortlægningen skal være afsluttet ved udgangen af 2015, og 
herefter skal kommunerne indenfor ét år udarbejde udkast til indsatsplaner. 
  
Målet med at udarbejde indsatsplanerne er, at sikre de nuværende og fremtidige grundvandsressourcer, så man 
også fremover, med relativ simpel vandbehandling, kan anvende grundvandet fra alle grundvandsforekomster til 
drikkevand. 
  
Kalundborg Kommune berøres af fem grundvandskortlægninger: [adresse], [adresse], Slagelse, Sejerø, samt en 
samlet grundvandskortlægning for 27 indvindingsoplande udenfor OSD (Områder med Særlige 
Drikkevandsinteresser). I de kortlagte områder skal der udarbejdes indsatsplaner for de områder, som er følsomme 
overfor forurening. Som udgangspunkt skal Kalundborg Kommune udarbejde indsatsplaner for de områder, der er 
udpeget af staten, men kommunen har også mulighed for at udpege yderligere indsatsområder. 
  
Indsatsplanen 
Indsatsplanen er en handlingsplan, der beskriver de nødvendige indsatser der skal til, for at beskytte drikkevandet i 
et nærmere afgrænset indsatsområde. Indsatsplanen angiver, hvem der er ansvarlig for at gennemføre de forskellige 
indsatser, og hvornår de skal gennemføres. De indsatser, der fastsættes i indsatsplanen kan for eksempel omfatte 
skovrejsning, opkøb af arealer, aftaler om dyrkningspraksis, sprøjtemiddelfri drift, udarbejdelse af 
overvågningsprogram og vandanalyser udover det lovpligtige niveau. 
  
Derudover kan indsatsplanen også angive retningslinjer for tilladelser og andre afgørelser, der har betydning for 
beskyttelsen af grundvandsressourcen. 
  
I indsatsplanen angives konkrete miljømål for beskyttelsesindsatsen overfor drikkevandets kvalitet og mængde. 
Dermed får vandforsyningsselskaberne mulighed for at indregne udgifter til grundvandsbeskyttelse i prisloftet, og 
kan dermed fastsætte en takst, der dækker alle udgifter.  
  
Én eller flere indsatsplaner? 
Der sigtes mod at udarbejde én samlet plan for hele kommunen. En samlet plan vil gøre det lettere for interessenter, 
borgere og lodsejere at orientere sig, idet indsatser og retningslinjer ensrettes for de enkelte områder. I det omfang 
der bliver fastsat specifikke indsatser for enkelte områder, vil det fremgå af den samlede plan, så der er et samlet 
sted at orientere sig om hvad, der gælder for det område man interesserer sig for. 
  
Den videre proces 
Det tekniske område planlægger at arbejde videre med nedenstående proces: 
  
· Fremlæggelse af processen og tidsplan for indsatsplanlægningen for Teknik- og Miljøudvalget i september 
· Forslaget udarbejdes i løbende dialog og samarbejde med grundvandsrådet og der søges tidlig dialog med 
direkte berørte lodsejere. Interesseorganisationer, som fx Gefion og DN deltager i Grundvandsrådet og bliver i første 
omgang inddraget gennem dette forum.  
· Forslaget forelægges berørte nabokommuner 
· Forslaget vedtages af Kommunalbestyrelsen 
· Forslaget offentliggøres og sendes i høring i mindst 12 uger 
· Forslaget sendes samtidig i høring hos berørte ejere og lejere både i og udenfor indsatsområdet 
· Når høringen er slut behandles eventuelle indsigelser 
· Den endelige indsatsplan vedtages af Kommunalbestyrelsen og offentliggøres 
  
BEHANDLING 
Teknik- og Miljøudvalget. 
  
INDSTILLING 
Chefen for Plan, Byg og Miljø indstiller, at 
  
1. orienteringen om indsatsplanlægning tages til efterretning, 
2. proces- og tidsplan fastlægges på udvalgets møde i september 
  
ØKONOMISKE KONSEKVENSER 
Der er ingen økonomiske konsekvenser. 
  
  
  
Teknik- og Miljøudvalgets møde den 1. juni 2015: 
Udvalget vedtog at tiltræde indstillingen fra chefen for Plan, Byg og Miljø. 
